**ฤดูกาล 2023–24** เป็นฤดูกาลที่ 159 ของสโมสรฟุตบอลเรกซัม และฤดูกาลแรกของพวกเขาในฟุตบอลลีกอังกฤษตั้งแต่ฤดูกาล 2007–08 เรกซัมเป็น 1 ใน 5 สโมสรของเวลส์ในระบบลีกฟุตบอลอังกฤษ นอกจากลีกแล้วพวกเขายังแข่งขันในเอฟเอคัพ, ลีกคัพ และอีเอฟแอลโทรฟี

ด้วยการชนะฟอเรสต์กรีนโรเวอส์ 6–0 เมื่อวันที่ 13 เมษายน เรกซัมจึงได้เลื่อนชั้นเป็นฤดูกาลที่ 2 ติดต่อกันและจะแข่งขันในลีกวันในฤดูกาล 2024–25

สรุปภาพรวม
----------

### พรีซีซั่น

ก่อนทัวร์ปรีซีซันที่สหรัฐ เรกซัมจะส่งทีมฟุตบอลแบบ 7–7 ซึ่งประกอบด้วยผู้เล่นปัจจุบัน อดีตผู้เล่น และแขกรับเชิญ โดยเดวิด โจนส์เป็นผู้เล่น-ผู้จัดการ, แอนดี มอร์เรล, ลี ทรันเดิล, มาร์ค แคร์ริงตัน, พอล รัทเทอร์ฟอร์ด, แดน จาร์วิส, มาร์ก ฮาวเวิร์ด, สกอตต์ บัตเลอร์, จอร์จ บอยด์ และเลียม กริมชอว์ เดินทางไปสหรัฐอเมริกาในช่วงต้นเดือนมิถุนายนเพื่อเล่นใน The Soccer Tournament ซึ่งมีทีมเข้าแข่งขันจำนวน 32 ทีมจัดโดยผู้จัดการแข่งขัน The Basketball Tournament คล้ายกับการแข่งขันบาสเก็ตบอล ผู้ชนะรับทั้งหมด 1 ล้านเหรียญสหรัฐ ทีมเรกซัมชนะทั้ง 3 นัดรวดในรอบแบ่งกลุ่ม แต่ตกรอบ 16 ทีมสุดท้าย

เมื่อวันจันทร์ที่ 15 พฤษภาคม ค.ศ. 2023 เรกซัมได้ประกาศรายชื่อผู้เล่นที่ยังคงอยู่และปล่อยออกจากสโมสร โดย รีซ ฮอลล์-จอห์นสัน, เจค ไฮด์, รอรี วัตสัน และ ไค คาลเดอร์แบงค์-พาร์ค ถูกปล่อยตัว เลียม แมคอาลินเดน กองหน้าได้รับการเสนอสัญญาฉบับฉบับใหม่ เคียงข้าง พอล มัลลิน แอนโทนี ฟอร์ด และมาร์ก ฮาวเวิร์ด ที่ขยายสัญญาออกไปจนจบฤดูกาล

ในวันอังคารที่ 23 พฤษภาคม ค.ศ. 2023 เลียม แมคอาลินเดนเซ็นสัญญาฉบับใหม่ หลังจากได้รับข้อเสนอเพียงหนึ่งสัปดาห์ โดยขยายสัญญาไปจนถึงฤดูร้อนปี ค.ศ. 2024

ในวันพุธที่ 24 พฤษภาคม ค.ศ. 2023 เรกซัมประกาศว่าบริษัทของเบลก ไลฟ์ลีคือ เบ็ตตีบัซ (เบลก ไลฟ์ลีเป็นภรรยาของไรอัน เรย์โนลส์เจ้าของร่วมของสโมสรฟุตบอลเรกซัม) ซึ่งเป็นบริษัทเครื่องดื่มไม่มีแอลกอฮอล์ จะเป็นผู้สนับสนุนชุดฝึกซ้อมอย่างเป็นทางการสำหรับทีมชายและทีมหญิง โดยจะปรากฏบนแขนเสื้อของพวกเขา เบ็ตตีบัซจะเข้าครอบครองสิทธิ์ในการตั้งชื่อห้องรับรอง ซึ่งใช้โดยประธานร่วม (เรย์โนลส์ และ แมคเอลเฮนนีย์) ที่เรซคอร์สกราวด์ ซึ่งจะออกแบบใหม่ในเดือนมิถุนายนนี้ สิ่งนี้เกิดขึ้นหลังจากที่ เบ็ตตีบัซเริ่มขายผลิตภัณฑ์ของตนภายในร้าน Whole Foods Market ทั้งหมด

ในวันพฤหัสบดีที่ 25 พฤษภาคม ค.ศ. 2023 เรกซัมได้ประกาศข้อตกลงกับ 1 ในแบรนด์กาแฟสกัดเย็นที่ใหญ่ที่สุดและเติบโตเร็วที่สุดในสหรัฐอเมริกา STōK Cold Brew Coffee ของดานอน ในฐานะผู้สนับสนุนอย่างเป็นทางการของเรซคอร์สกราวด์ โดยเปลี่ยนชื่อเป็น STōK Racecourse หรือในภาษาเวลส์คือ STōK Cae Ras ควบคู่ไปกับความร่วมมือครั้งนี้ STōK จะสนับสนุนการทัวร์พรีซีซั่นของเรกซัมสำหรับข้อตกลงการเป็นสปอนเซอร์ชุดแข่งในสหรัฐฯ ที่จะมีขึ้นเนื่องจากข้อตกลง 2 ปีกับติ๊กต๊อกและเอ็กซ์พีเดียจะหมดลงในฤดูร้อนนี้เพื่อให้ชื่อของพวกเขาปรากฏที่ด้านหน้าและด้านหลังของเสื้อแข่งของเรกซัมตามลำดับ มีรายงานว่าข้อตกลงการเป็นสปอนเซอร์ใหม่กับ STōK Cold Brew Coffee มีมูลค่าประมาณ 2 ถึง 9 ล้านปอนด์ และจะมีผลบังคับใช้ในวันเสาร์ที่ 1 กรกฎาคม ค.ศ. 2023

ในวันพฤหัสบดีที่ 8 มิถุนายน ค.ศ. 2023 ประธานร่วม ร็อบ แมคเอลเฮนนีย์ และไรอัน เรย์โนลส์ ประกาศว่ายูไนเต็ดแอร์ไลน์ จะเข้ามาแทนที่ติ๊กต๊อกในฐานะผู้สนับสนุนหน้าอกเสื้อของเรกซัมสำหรับฤดูกาล 2023–24 ข้อตกลงนี้ครอบคลุมทั้งทีมชายและทีมหญิงของเรกซัม ประธานทั้งสองคนกล่าวว่า "เรากำลังมองหาผู้สนับสนุนที่ตรงกับจิตวิญญาณของทั้งสโมสรฟุตบอลเรกซัมและชาวเมืองเรกซัม เราคิดว่าไม่มีสปอนเซอร์สำหรับภารกิจขั้นต่อไปของเราดีไปกว่ายูไนเต็ดแอร์ไลน์แล้ว ทีม เมือง และแฟนๆ ทั่วโลกเป็นน้ำหนึ่งใจเดียวกันอย่างที่ไม่เคยมีมาก่อน และยูไนเต็ดแอร์ไลน์มุ่งมั่นที่จะยกระดับเรื่องราวและการเดินทางของเรา" นอกจากนี้ยังมีการประกาศด้วยว่านอกเหนือจากข้อตกลงแล้ว สโมสรฟุตบอลเรกซัมจะเดินทางข้ามมหาสมุทรแอตแลนติกด้วยเที่ยวบินของยูไนเต็ดแอร์ไลน์สำหรับทัวร์ของเรกซัมในสหรัฐอเมริกาและการเดินทางไปต่างประเทศในอนาคต ในขณะเดียวกัน ลูกค้าประจำของสายการบินก็จะมีสิทธิพิเศษในการเข้าชมการแข่งขันของสโมสรฟุตบอลเรกซัมในสหรัฐอเมริกาและเวลส์ผ่านแพลตฟอร์มไมล์เอจพลัสและยูไนเต็ดแอร์ไลน์กำลังทำงานร่วมกับสโมสรเพื่อหาวิธีเพิ่มเติมในการสนับสนุนชุมชนท้องถิ่นในด้านการกุศล

ในวันศุกร์ที่ 9 มิถุนายน ค.ศ. 2023 เรกซัมประกาศว่าอดีตผู้รักษาประตูทีมชาติอังกฤษ เบน ฟอสเตอร์ เซ็นสัญญาฉบับใหม่ 1 ปีกับเรกซัม ทำให้เขาจะอยู่กับสโมสรจนจบฤดูกาล 2023–24 ฟอสเตอร์กลับมาจากการแขวนถุงมือเพื่อกลับมาร่วมทีมมังกรแดงอีกครั้งหลังจากร็อบ เลนตัน ผู้รักษาประตูมือหนึ่งได้รับบาดเจ็บในช่วงจบฤดูกาล ในช่วงสั้น ๆ ของฤดูกาล 2022–23 เขาเก็บคลีนชีตได้ 3 นัดและกลายเป็นผู้เล่นเร็กซ์แฮมที่อายุมากที่สุดในประวัติศาสตร์สโมสร ควบคู่ไปกับการที่เขากลายเป็นตำนานของเร็กซ์แฮมจากการเซฟจุดโทษของเซดวิน สก็อตต์ในนาทีสุดท้าย และเอาชนะน็อตต์ส เคาน์ตี้ คว้าแชมป์ลีกช่วยให้เรกซัมเลื่อนชั้นสู่อีเอฟแอลเป็นครั้งแรกในรอบ 15 ปี

พรีซีซั่นและกระชับมิตร
----------------------

      ชนะ
      เสมอ
      แพ้
      การแข่งขัน

เรกซัมประกาศการทัวร์ปรีซีซั่นครั้งแรกในเดือนกรกฎาคมและเป็นการเยือนสหรัฐอเมริกาครั้งแรกของพวกเขาและยืนยันการแข่งขันกระชับมิตร 3 นัดกับแมนเชสเตอร์ยูไนเต็ด, เชลซี และแอลเอ กาแล็กซี 2

เชลซี v เรกซัม

|  |  |  |  |  |
| --- | --- | --- | --- | --- |
| 19 กรกฎาคม ค.ศ. 2023 Friendly | **เชลซี** | **v** | **เรกซัม** | Chapel Hill, North Carolina, United States |
| 19:00 EDT |  |  |  | สนามกีฬา: Kenan Memorial Stadium |

LA Galaxy II v เรกซัม

|  |  |  |  |  |
| --- | --- | --- | --- | --- |
| 22 กรกฎาคม ค.ศ. 2023 Friendly | **LA Galaxy II** | **v** | **เรกซัม** | Carson, California, United States |
| 19:30 PDT |  |  |  | สนามกีฬา: Dignity Health Sports Park |

แมนเชสเตอร์ยูไนเต็ด v เรกซัม

|  |  |  |  |  |
| --- | --- | --- | --- | --- |
| 25 กรกฎาคม ค.ศ. 2023 Friendly | **แมนเชสเตอร์ยูไนเต็ด** | **v** | **เรกซัม** | San Diego, California, United States |
| 19:30 PDT |  |  |  | สนามกีฬา: Snapdragon Stadium |

อ้างอิง
-------

1. ↑  "Wrexham Red Dragons squad announcement". 19 May 2023. สืบค้นเมื่อ 20 May 2023.
2. ↑  Bonagura, Kyle (4 June 2023). "Wrexham and World Cup legends bring star-studded teams to new winner-take-all soccer tournament". *ESPN.com*. สืบค้นเมื่อ 4 June 2023.
3. ↑  McBride, Joseph (4 June 2023). "TST $1 million winner, result and how Wrexham, West Ham and Premier League heroes fared". *The Mirror*. สืบค้นเมื่อ 4 June 2023.
4. ↑  "2023 Release/Retained List". Wrexham AFC. 15 May 2023. สืบค้นเมื่อ 20 May 2023.
5. ↑  "Liam McAlinden signs Wrexham AFC contract extension". สืบค้นเมื่อ 24 May 2023.
6. ↑  Young, Julius (September 23, 2021). "Actress Blake Lively launches sparkling mixer Betty Buzz". *Fox Business*. สืบค้นเมื่อ 26 May 2022.
7. ↑  "Blake Lively's Betty Buzz named Official Training Kit Sponsor of Wrexham AFC". 23 May 2023. สืบค้นเมื่อ 25 May 2023.
8. ↑  "Blake Lively's Betty Buzz Named Official Training Kit Sponsor of Rob McElhenney and Ryan Reynolds' Wrexham AFC". *Business Wire*. 23 May 2023. สืบค้นเมื่อ 25 May 2023.
9. ↑  "Find a Store Near You". Betty Buzz. สืบค้นเมื่อ 25 May 2023.
10. ↑  "STōK Cold Brew Coffee Named Official Stadium Sponsor". สืบค้นเมื่อ 30 May 2023.
11. ↑  Sutcliffe, Richard. "Wrexham sell naming rights to Racecourse Ground for first time ahead of Football League return". The Athletic. สืบค้นเมื่อ 30 May 2023.
12. ↑  "Ryan Reynolds and Rob McElhenney agree deal to rename Wrexham's ground". The Independent. สืบค้นเมื่อ 30 May 2023.
13. ↑  "SToK Cold Brew Coffee secures naming rights for Wrexham's Racecourse Ground". *Herald.Wales*. สืบค้นเมื่อ 30 May 2023.
14. ↑  Evitts, Jared (8 June 2023). "Wrexham: United Airlines replace TikTok on shirts". *BBC*. สืบค้นเมื่อ 9 June 2023.
15. ↑  Bosher, Luke (9 June 2023). "Wrexham announce United Airlines as new front-of-shirt sponsor". *The Athletic*. สืบค้นเมื่อ 10 June 2023.
16. ↑  "United Airlines Unveiled as Front of Shirt Sponsor Wrexham AFC". *BusinessNewsWales*. 9 June 2023. สืบค้นเมื่อ 10 June 2023.
17. ↑  "Rob McElhenney and Ryan Reynolds' Wrexham AFC set to play Manchester United in San Diego this summer". *Wrexham A.F.C*. 27 March 2023. สืบค้นเมื่อ 20 April 2023.
18. ↑  "Wrexham AFC to meet Chelsea in Chapel Hill, N.C. on July 19". *Wrexham A.F.C*. 20 April 2023. สืบค้นเมื่อ 20 April 2023.
19. ↑  "Wrexham AFC to meet LA Galaxy II on July 22". *Wrexham A.F.C*. 1 May 2023. สืบค้นเมื่อ 1 May 2023.